༄༅། །དཔལ་ཀྱེ་རྡོ་རྗེའི་རྣལ་འབྱོར་ལ་བརྟེན་པའི་རབ་གནས་མདོར་བསྡུས་པ་
དཔལ་འབྱོར་རྒྱ་མཚོ་བསྲུབས་སྐྱེས་ལྷའི་བཅུད་ལེན་
ཞེས་བྱ་བ་བཞུགས་སོ། །
ན་མོ་གུ་རུ་ཧེ་བཛཱ་ཡ། དཔལ་ཀྱེ་རྡོ་རྗེའི་རྣལ་འབྱོར་ལ་བརྟེན་ནས་རྟེན་ལ་རབ་
གནས་མདོར་བསྡུས་བྱ་བའི་ཚུལ་ལ། སྦྱོར་དངོས་རྗེས་གསུམ་གྱི། དང་པོ་ནི། གཟའ་
་སྦྱོར་བྱེད་བཟང་པོ་འཛོམ་པའི་སྔ་ཉིན་གནས་བྱི་དོར་དང་ལེགས་པར་བརྒྱན་ལ།
རབ་ཏུ་གནས་བྱའི་རྟེན་གང་ཡིན་པ་དེའི་མདུན་དུ། ཆུ་བཞི་ཉེར་སྤྱོད་ལྔ་དང་། དེ་དང་ཉེ་
བར་གཏོར་མ་ལྔ་ཚར་མཆོད་པ་དང་བཅས་པ། ལོགས་ཤིག་ཏུ་ཆོས་སྐྱོང་བསྒོ་བའི་གཏོར་
མའང་བཤམ། སློབ་དཔོན་དང་ཉེ་བར་དབང་རྫས་དབུ་རྒྱན། རྡོར་དྲིལ་ཆ་གཉིས་དང་རྡོ་
རྗེ་གཅིག །ཡང་རྡོར་དྲིལ་ཆ་གཅིག་བཅས་བཤམ། མངའ་དབུལ་གྱི་མཆོད་པ་ཅི་འབྱོར་
པ་དང༌། ཙཱ་རུའི་བཟའ་བ་ཞེས་པའི་ལྷ་བཤོས་ཆེ་བ་དང་གདུགས་སེར་པོ་ཅན་སྡིག་དང་
མ་འདྲེས་པའི་ཟས་སྣ་དང་བཅས་པ་ལོགས་སུ་སྟ་གོན་བྱ།
གཞན་ཡང་སྦྱང་ཆས། གུ་གུལ། ཡུངས་ཀར། ཏིལ། མེ་ལོང༌། སྐུ་ཕྱིས། མིག་ཐུར།
འཐོར་ནས། གོས་ཟུང༌། རོལ་མོའི་བྱེ་བྲག །གཟུངས་ཐག་སེར་པོ། བཀྲ་ཤིས་རྫས་
བརྒྱད་སོགས་ཉེ་མཁོ་ཐམས་ཅད་ཚོགས་པར་བྱའོ། །
སློབ་དཔོན་གྱི་མདུན་དུ་བུམ་པ་གཉིས། རྡོར་དྲིལ། ནང་མཆོད་སོགས་དང་། ཁྲུས་
སྟེགས་སུ་ཐུབ་པའི་སྐུ་བྱིན་ཅན་ཁྲུས་སྡེར་དང་བཅས་པ་བཞག་ལ།

ཡོ་བྱད་རྣམས་ལ་
81

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།
དམིགས་ཏེ་ཨོཾ་བཛྲ་ཨ་མྲྀ་ཏ་སོགས་ལན་ཁ་ཡར་བརྗོད་པས་བསྲུང་ངོ་། །
གཉིས་པ་ནི། སང་སྔ་བར་རྣལ་འབྱོར་པ་རྣམས་སྟན་ལ་འཁོད་དེ། གནས་ཡོ་བྱིན་
རླབས་དབང་ཆུ་ལྟར་བྱ། ཀྱེ་རྡོར་བདག་བསྐྱེད་ཀྱི་ཨོཾ་བཛྲ་ཙཀྲ་རཀྵ་ཧཱུྃ་ཧཱུྃ་ཧཱུྃ་ཡན་འདྲ། དེ་
ནས། དེ་ལྟ་བུའི་སྲུང་བའི་འཁོར་ལོའི་ནང་གི་དབུས་དང་ཕྱོགས་བཅུར་པདྨ་དང་ཉི་མའི་
དཀྱིལ་འཁོར་རེ་རེ། དེ་རྣམས་ཀྱི་སྟེང་དུ་ཧཱུཾ་རེ་རེ། དེ་ཡང་ལྷོའི་དཀར་པོ། ནུབ་ཀྱི་དམར་
པོ༑ སྟེང་གི་སེར་པོ། གཞན་ཐམས་ཅད་སྔོན་པོ། དེ་ཐམས་ཅད་སོ་སོའི་གནས་སུ་ཡོངས་
སུ་གྱུར་པ་ལས། དབུས་སུ་རང་ཉིད་ཧཱུྃ་མཛད་སྔོན་པོ་རྡོ་རྗེ་དང་དྲིལ་བུ་རང་གི་ཕྱག་རྒྱས་
ཐུགས་ཀར་བསྣོལ་ནས་འཛིན་པ། ཤར་དུ་གཤིན་རྗེ་གཤེད་སྔོན་པོ་སོགས་ནས་ནུབ་བྱང་
དུ་སྟོབས་པོ་ཆེ་སྔོན་པོ་རྩེ་གསུམ་འཛིན་པ། སྟེང་དུ་གཙུག་ཏོར་འཁོར་ལོས་སྒྱུར་བ་སེར་
པོ་འཁོར་ལོ་འཛིན་པ། འོག་ཏུ་གནོད་མཛེས་སྔོན་པོ་སོགས་ནས་གཞན་ཐམས་ཅད་ལ་མི་
བསྐྱོད་པས་དབུར་བརྒྱན། འཁོར་ལོ་གཡས་སུ་འཁོར་ཞིང༌། ཁྲོ་བོ་དང་སྲུང་བའི་འཁོར་
ལོ་ལས་མེ་འོད་ཕྱོགས་བཅུར་འཕྲོས་པས། རྣལ་འབྱོར་བསྒོམས་པ་ལ་བར་དུ་གཅོད་པར་
བྱེད་པའི་བགེགས་དང་ལོགས་པར་འདྲེན་པ་ཐམས་ཅད་རྒྱང་རིང་དུ་བསྐྲད་ཅིང་ཤུལ་
ཐམས་ཅད་མེ་ལྕེས་ཁྱབ་པར་གྱུར། ཨོཾ་རཀྵ་རཀྵ་སོགས་ལན་གསུམ་དང༌། རང་ཉིད་ཧཱུྃ་
མཛད་འོད་དུ་ཞུ་བ་ལས་ཆོས་ཀྱི་འབྱུང་གནས་གྲུ་གསུམ་པ་སོགས་འདྲ། ལྷ་མོ་བརྒྱད་
ཞལ་བརྒྱད་ལ་ཐིམ་ཞེས་པའི་རྗེས་སུ། རྣམ་རྒྱལ་དང་ལས་བུམ་དབང་ཆུ་ལྟར་བསྒྲུབ།
ལས་བུམ་གྱི་ཨ་མྲྀ་ཏའི་རྗེས་སུ་ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུྃ་ཞེས་
པའང་ཅུང་ཟད་བཟླ། རྟེན་གྱི་མདུན་དུ་སྦྱང་ཆས་རྣམས་བཤམས་ལ། དཔོན་སློབ་རྣམས་
ཨཥྚཱ་ཚར་གཅིག་བརྗོད་ཅིང་ལྷའི་ང་རྒྱལ་གྱིས་བཞེངས་ཏེ། ཞྭ་གྱོན། མཆོད་གཡོག་པས་
གཏོར་མ་རྟེན་ལ་བསྐོར་བ་དང་བསྟུན། མཆོག་སྦྱིན་གྱི་ཕྱག་རྒྱ་དང་བཅས་པས། ཨོཾ་སརྦ་
བིགྷན་སོགས་ལན་གསུམ་དང༌། འདིར་བདེ་བར་གཤེགས་པའི་རྟེན་ལ་རབ་ཏུ་གནས་


82

ཀྱེ་རྡོ་རྗེའི་རྣལ་འབྱོར་ལ་བརྟེན་པའི་རབ་གནས་བསྡུས་པ་དཔལ་འབྱོར་རྒྱ་མཚོ་བསྲུབས་སྐྱེས་ལྷའི་བཅུད་ལེན།
པར་བྱེད་པ་ལ་མི་མཐུན་པར་བྱེད་པའི་གདོན་བགེགས་གང་ཡིན་པ་ཐམས་ཅད་གཏོར་མ་
འདིས་ཚིམ་པར་གྱིས་ཤིག །ཏིང་ལོ་དང་ཆང་བུ་བསྐོར་བ་དང་བསྟུན་ཏེ། རྡོ་རྗེ་གསོར་
ཞིང༌། ཨོཾ་སུམ་བྷ་སོགས་ལན་གསུམ་དང༌། འདིར་བདེ་བར་གཤེགས་པའི་རྟེན་ལ་རབ་ཏུ་
གནས་པར་བྱེད་པ་ལ་མི་མཐུན་པར་བྱེད་པའི་གདོན་བགེགས་གང་ཡིན་པ་ཐམས་ཅད་
གཏོར་མ་ལམ་རྔན། ཏིང་ལོ་ལམ་སྒྲོན། ཆང་བུ་ལམ་བརྒྱགས་ཀྱི་ཚུལ་དུ་ཁྱེར་ལ། སའི་
ཕྱོགས་འདིར་མ་གནས་པར་གཞན་དུ་སོང་ཤིག །ཅེས་བརྗོད་ཅིང་གཏོར་མ་སོགས་ཕྱིར་
དོར་རོ། །རང་གི་སྙིང་གའི་ས་བོན་ལས་འོད་ཟེར་འཕྲོས་པས། ཁྲོ་བོའི་རྒྱལ་པོ་འཁོར་
དང་བཅས་པ་ཨོཾ་བཛྲ་ས་མཱ་ཛཿ ཞེས་དང༌། རྡོར་དྲིལ་འཛིན་པས། ཧཱུྃ་ཡེ་ཤེས་བསྐལ་པའི་
སོགས་ནས་བགེགས་ཀྱི་དགྲ་ལ་ཕྱག་འཚལ་བསྟོད། ཅེས་པའི་བར་སྤྱི་ལྟར་དང༌། ཧཱུྃ་
མཛད་ཀྱི་ཕྱག་རྒྱ་སྙིང་གར་བཅས་ལ། རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་
ལྡན་བླ་མ་དམ་པ་རྣམས་ཀྱི་བཀའ་བདེན་པ་དང༌། སངས་རྒྱས་ཀྱི་བཀའ་བདེན་པ་དང༌།
ཆོས་ཀྱི་བཀའ་བདེན་པ་དང༌། །དགེ་འདུན་གྱི་བཀའ་བདེན་པ་དང༌། དཔལ་ཀྱེ་རྡོ་རྗེའི་
དཀྱིལ་འཁོར་གྱི་ལྷ་ཚོགས་རྣམས་ཀྱི་བཀའ་བདེན་པ་དང༌། དཔལ་མགོན་དམ་པ་ཆོས་
སྐྱོང་བའི་སྲུང་མ་རྣམས་ཀྱི་བཀའ་བདེན་པ་དང༌། བདེན་པ་ཆེན་པོའི་བྱིན་གྱིས་རླབས་
ཀྱིས། དེང་འདིར་བདེ་བར་གཤེགས་པའི་སྐུ་གསུང་ཐུགས་ཀྱི་རྟེན་ལ་རབ་ཏུ་གནས་པར་
བྱེད་པ་ལ་བར་དུ་གཅོད་པར་རྩོམ་པའི་གདོན་བགེགས་ལོག་པར་འདྲེན་པའི་ཚོགས་གང་
ཡིན་པ་དེ་དག་ཐམས་ཅད་མཆོད་སྦྱིན་གྱི་གཏོར་མ་རྒྱ་ཆེན་པོ་འདིས་ཚིམ་པར་གྱིས་ལ།
ཞི་བའི་སེམས་དང་ལྡན་པས་སའི་ཕྱོགས་འདིར་མ་གནས་པར་རང་རང་གི་གནས་སུ་སོང་
ཤིག །གལ་ཏེ་མི་འགྲོ་བ་དེ་དག་ལ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་
ཐུགས་གཉིས་སུ་མེད་པའི་ཡེ་ཤེས་ལས་བྱུང་བའི་ཁྲོ་བོའི་རྡོ་རྗེ་ཡེ་ཤེས་ཀྱི་མེ་འབར་ཞིང་
རབ་ཏུ་འབར་བ་འདིས། ཁྱེད་རྣམས་ཀྱི་མགོ་བོ་ཚལ་པ་བརྒྱར་འགས་པར་འགྱུར་རོ། །


83

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།
ཞེས་དང༌།

རྟེན་ལ་གུ་གུལ་གྱིས་བདུག །ཡུངས་ཀར་གྱིས་བྲབ། མཚོན་ཆས་བསྡིགས། རོལ་མོ་
དྲག་པོ་དང་བཅས་ཨཥྚཱ་དང༌། ཨ་མྲྀ་ཏ་དང༌། སུམྦྷ་སོགས་དྲག་སྔགས་མང་དུ་བཟླས་པས་
བགེགས་རྣམས་དཔག་ཚད་བརྒྱའི་ཕ་རོལ་ཏུ་བྲོས་པར་བསམ་མོ།
།འཇིགས་པའི་ཧཱུྃ་སྒྲ་
ནས་འདིའི་བར་ལན་གསུམ་སོང་བ་དང༌། ཞྭ་གྱོན་བཞིན་པས་གདན་ལ་བཞུགས་ཏེ།
མཆོད་གཡོག་སློབ་དཔོན་ལ་ཁ་ཕྱོགས་པས། སློབ་དཔོན་གྱི་གཡས་སུ་མེ།
གཡོན་དུ་ཆུ།
མདུན་དུ་ཏིལ་བཞག་ལ། བདག་དང་ཡོན་བདག་གིས་གཙོ་བྱས་པའི་སེམས་ཅན་ཐམས་
ཅད་ཀྱི་སྡིག་སྒྲིབ་རྣམས་སྙིང་ག་ནས་ཡི་གེ་ཀཾ་ནག་པོའི་རྣམ་པས་འཐོན་ནས། སྣ་སྒོར་
སྡིག་པ་རྭ་ཅན་གྱི་རྣམ་པར་གྱུར་པ་མདུན་གྱི་ཏིལ་ལ་ཐིམ། ཞེས་དང༌། ཏིལ་ཁུ་ཚུར་
གཉིས་ཀྱིས་བླང་སྟེ། གཡས་པས་གཡས་དང་། གཡོན་པས་གཡོན་དང་། གཉིས་ཀས་
གཡས་སུ་བསྐོར་བའི་མཐར་ལག་གཉིས་བསྣོལ་བས་མེ་དང་ཆུར་བླུག་པ་དང་བཅས།
ཨོཾ་སརྦ་པཱ་པཾ་ད་ཧ་ན་བྷསྨི་ཀུ་རུ་སྭཱ་ཧཱ། ཞེས་ལན་གསུམ་སོང་བ་དང༌། མེ་ཆུར་བཅུག་ལ་
ཕྱིར་དོར་རོ། །མཆོད་གཡོག་པས་མེ་ལོང་དང༌། སྐུ་ཕྱིས་ཐོགས་ལ། ལས་བུམ་གྱི་ཆུས།
རྟེན་རྙིང་པ་ལ། ཇི་ལྟར་བལྟམས་པ་སོགས་ནས་ཤྲྀ་ཡེ་ཧཱུཾ། འདི་ནི་ཁྲུས་མཆོག་སོགས་
དང་། དེ་བཞིན་གཤེགས་པ་སོགས་ཀྱིས་ཁྲུས་གསོལ། དེ་དག་སྐུ་ལ་སོགས་སྔགས་དང་
བཅས་པས་སྐུ་ཕྱི། ཁྲུས་ཆུ་དེ་སླར་བུམ་པར་བླུགས་ལ། རྟེན་གསར་པ་ལ། འདི་ནི་སྦྱིན་
པའི་རང་བཞིན་ཆུ། །སེར་སྣའི་དྲི་མ་སྦྱོང་མཛད་ཅིང༌། །གཏོང་བ་དྲི་ཡིས་ལེགས་བསྒོས་
ཆུས། །ཁྲུས་ལེགས་མཛད་ལ་སྐུ་ཁྲུས་གསོལ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་
ཤྲི་ཡེ་ཧཱུཾ། ཞེས་དང༌། འདི་ནི་ཚུལ་ཁྲིམས་སོགས་ཤློོ་ཀ་ལྔ་ལ་སྔགས་སྤེལ་བ་དང༌། ཇི་
ལྟར་བལྟམས་པ་སོགས་ཤློོ་ཀ་གསུམ་དང་བཅས་པས་ཁྲུས་བྱ། དེ་དག་སྐུ་ལ་སོགས་
སྔགས་དང་བཅས་པས་ཕྱི་ཚུལ་བྱའོ། །

84

ཀྱེ་རྡོ་རྗེའི་རྣལ་འབྱོར་ལ་བརྟེན་པའི་རབ་གནས་བསྡུས་པ་དཔལ་འབྱོར་རྒྱ་མཚོ་བསྲུབས་སྐྱེས་ལྷའི་བཅུད་ལེན།

སྐབས་འདིར་ཞྭ་ཕུད་ལ། རྟེན་ལྷར་བསྐྱེད་པ་ནི། ལྷ་ཁང་ལོགས་བྲིས་ཅན་ཡིན་
ན༑ ལུས་བུམ་ཀྱི་ཆུ་འཐོར་ཞིང༌། ཨོཾ་བཛྲ་ཨ་མྲྀ་ཏ་སོགས་ཀྱིས་བསང༌། ཤཱུ་ནྱ་ཏཱས་སྦྱངས།
ལྷ་ཁང་མི་དམིགས་ཏེ་སྟོང་པར་གྱུར། སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་
དཀྱིལ་འཁོར་གྱི་སྟེང་དུ་ཧཱུཾ་ལས་འཁོར་ལོ་བྷཾ་གྱིས་མཚན་པ་ལས་རྣམ་པར་སྣང་མཛད་ཀྱེ་
རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་
བརྒྱད་འཁོར་ལོ། །གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་སངས་རྒྱས་
སྤྱན་མ་དཀར་མོ་གྲི་གུག་ཐོད་པ་འཛིན་པ་དང་མཉམ་པར་སྦྱོར་བ། གཉིས་ཀའང་རུས་
པཽའི་རྒྱན་གྱིས་བརྒྱན་པ། དེ་ལྟ་བུའི་རྣམ་སྣང་ཞུ་བ་ལས་བྱུང་བའི་ལྷ་ཁང་རིན་པོ་ཆེ་སྣ་
ཚོགས་ལས་གྲུབ་པ་གྲུ་བཞི་པ་སྒོ་དང་བཅས་པ། བ་གམ་དང་པུ་ཤུ་དང་རྒྱལ་མཚན་དང་
འཕན་ལ་སོགས་པས་བརྒྱན་པའི་ལྷ་ཁང་གི་རྣམ་པ་མཚན་ཉིད་ཐམས་ཅད་ཡོངས་སུ་
རྫོགས་པ། དེ་ལྟ་བུའི་ལྷ་ཁང་གི་དབུས་སུ་སེང་གེའི་ཁྲི། ཤར་དུ་གླང་པོ་ཆེའི་ཁྲི། ལྷོར་
རྟའི་ཁྲི། ནུབ་ཏུ་རྨ་བྱའི་ཁྲི། བྱང་དུ་མཁའ་ལྡིང་རྣམས་ཀྱིས་བཏེགས་པའི་རིན་པོ་ཆེའི་
ཁྲིའི་སྟེང་དུ། ཧཱུྃ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་དབུས་སུ་བྷཾ་ལས་འཁོར་
ལོ་བྷཾ་གྱིས་མཚན་པ་ལས་རྣམ་པར་སྣང་མཛད་ཀྱེ་རྡོ་རྗེ་སྐུ་མདོག་དཀར་པཽ་ཞལ་བརྒྱད་
ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་འཁོར་ལོ། །གཡོན་བརྒྱད་དེས་ཡུ་
བ་བྱས་པའི་དྲིལ་བུ་འཛིན་པ། ཡུམ་སངས་རྒྱས་སྤྱན་མ་དཀར་མོ་གྲི་གུག་ཐོད་པ་འཛིན་
པ་དང་མཉམ་པར་སྦྱོར་བ། ཤར་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལས་མི་བསྐྱོད་པ་ཀྱེ་རྡོ་
རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་རྡོ་
རྗེ༑ གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་མཱ་མ་ཀཱི་སྔོན་མོ་གྲི་གུག་
ཐོད་པ་འཛིན་པ་དང་མཉམ་པར་སྦྱོར་བ། ལྷོར་ཨཱོྃ་ལས་རིན་པོ་ཆེ་ཨཱོྃ་གིས་མཚན་པ་ལས་
རིན་ཆེན་འབྱུང་ལྡན་ཀྱེ་རྡོ་རྗེ་སྐུ་མདོག་སེར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ།

85

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།
ཕྱག་གཡས་བརྒྱད་རིན་པོ་ཆེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་
རིན་ཆེན་སྒྲོལ་མ་སེར་མོ་གྲི་གུག་ཐོད་པ་འཛིན་པ་དང་མཉམ་པར་སྦྱོར་བ། ནུབ་ཏུ་ཛཱི་
ཞལ་
ལས་པདྨ་ཛཱི་གིས་མཚན་པ་ལས་འོད་དཔག་མེད་ཀྱེ་རྡོ་རྗེ་སྐུ་མདོག་དམར་པོ།
བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་པདྨ། གཡོན་བརྒྱད་དེས་ཡུ་
བ་བྱས་པའི་དྲིལ་བུ་འཛིན་པ། ཡུམ་གོས་དཀར་མོ་དམར་མོ་གྲི་གུག་ཐོད་པ་འཛིན་པ་
དང་མཉམ་པར་སྦྱོར་བ། བྱང་དུ་ཁཾ་ལས་རལ་གྲི་ཁཾ་གིས་མཚན་པ་ལས་དོན་ཡོད་གྲུབ་པ་
ཀྱེ་རྡོ་རྗེ་སྐུ་མདོག་ལྗང་གུ། ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་
བརྒྱད་རལ་གྲི། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་དམ་ཚིག་སྒྲོལ་
མ་ལྗང་གུ་གྲི་གུག་ཐོད་པ་འཛིན་པ་དང་མཉམ་པར་སྦྱོར་བ། ཐམས་ཅད་ཀྱང་རུས་པའི་
རྒྱན་གྱིས་བརྒྱན་པ། དེའི་བྱང་ཤར་དུ་གུར་གྱི་མགོན་པོ་ལྕམ་དྲལ་ལ་སོགས་པ་ཆོས་སྐྱོང་
བའི་སྲུང་མ་རྣམས་དང༌། ཤར་ལྷོར་རྣམ་ཐོས་སྲས་དང༌། ནོར་རྒྱུན་མ་དང༌། ཛམྦྷ་ལ་ལ་
སོགས་པ་ནོར་ལྷའི་ཚོགས་རྣམས་དང་། གཞན་ཡང་དེ་དག་གི་མཐའ་སྐོར་དུ་སངས་རྒྱས་
དང་བྱང་ཆུབ་སེམས་དཔའི་ཚོགས་བསམ་གྱིས་མི་ཁྱབ་པས་བསྐོར་བ། ཞེས་དང་། སྐུ་
རྟེན་མང་ཉུང་གང་ཡིན་ཀྱང༌། གོང་ལྟར་བསང་སྦྱངས། སྐུའི་རྟེན་ཐམས་ཅད་མི་དམིགས་
ཏེ་སྟོང་པར་གྱུར། སྟོང་པའི་ངང་ལས་ལྷ་གྲངས་དང་མཉམ་པའི་པཾ་ལས་པདྨ་དང་རཾ་ལས་
ཉི་མའི་དཀྱིལ་འཁོར་གྱི་སྟེང་དུ། ཨོཾ་ཨཱཿཧཱུྃ་ལས་རྡོ་རྗེ་ཨོཾ་ཨཱཿཧཱུྃ་གིས་མཚན་པ་ལས་རྡོ་རྗེ་
འཆང་ཀྱེ་རྡོ་རྗེ་སྐུ་མདོག་དཀར་པོ། ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་
གཡས་བརྒྱད་རྡོ་རྗེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་རྡོ་རྗེ་
སྙེམས་མ་དཀར་མོ་གྲི་གུག་ཐོད་པ་འཛིན་པ་དང་མཉམ་པར་སྦྱོར་བ། གཉིས་ཀའང་རུས་
པའི་རྒྱན་གྱིས་བརྒྱན་པ། པུ་ཏི་སོགས་གསུང་རྟེན་ཡོད་ན་བསང་སྦྱངས། གསུང་གི་རྟེན་
ཐམས་ཅད་མི་དམིགས་ཏེ་སྟོང་པར་གྱུར། སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་

86

ཀྱེ་རྡོ་རྗེའི་རྣལ་འབྱོར་ལ་བརྟེན་པའི་རབ་གནས་བསྡུས་པ་དཔལ་འབྱོར་